text: Sådan slipper du for tyve på teltferien
  15 juni 2012 kl. 12.30
  Sommerens mange festivaller er højsæson for telttyve. Nu kommer Forsikringsoplysningen med en række gode råd.
  De bedste råd er: Lad de dyre ting blive hjemme, hav penge og telefoner tæt på kroppen, og lås teltet af.
  - Når du pakker tasken, så gå uden om spejlreflekskameraet, smykkerne og de nye gadgets. Overvej også at tage en ældre telefon med i stedet for din smartphone, som er i høj kurs blandt tyvene. Tag i det hele taget kun de mest nødvendige ting med, siger Riccardo Krogh Pescatori fra Forsikringsoplysningen. 
  Indboforsikringen dækker ikke tyveri af kontanter og smykker, hverken ved tyveri fra teltet eller lommetyveri ? med man ser tyveriet og råber op.
  Hvis indboforsikring skal dække tyveri fra teltet, skal der være en lås på..
  - Din forsikring dækker kun, hvis teltet er aflåst, og der er synlige tegn på opbrud. Ved at sætte f.eks. en lille hængelås på, skal tyven tiltvinge sig adgang på anden - og mere synlig - vis, og så dækker forsikringen, siger Riccardo Krogh Pescatori.
  